Äsja ilmus Jüri Lina viimane raamat "Maailmaehitajate pettus: vabamüürluse varjatud ajalugu", mis Eestis vahepeal oli bestseller No. 1, ka rahvusvahelisele lugejaskonnale inglise keeles pealkirja all "Architects of Deception: The Concealed History of Freemasonry". See kõvas köites teos on inglise keeles ulatuslikum (592 lk) kui rootsi ja eesti keeles, sisaldades rohkesti haruldasi originaaltsitaate, sealhulgas senaator Harry Trumani (33. astme massoon) ütlus  "The New York Times'is" 24. juunil 1941: "If we see that Germany is winning, we ought to help Russia, and if Russia is winning, we ought to help Germany. And that way let them kill as many as possible, although I don't want to see Hitler victorious under any circumstances. Neither of them think anything of their pledged word."    Jüri Lina eelmisele ingliskeelsele raamatule "Under the Sign of the Scorpion" sai osaks väga suur rahvusvaheline menu, eriti Texases. Jaapaniski  avaldati sellest raamatust pikki väljavõtteid. Teatavasti tutvustas Jüri Lina tolles raamatus kommunismi varjatud telgitaguseid.    Uues teoses valgustab ta peaaegu sama ulatuslikult ka natsionaalsotsialistide seost rahvusvahelise pangandusega. Raamatus paljastatakse ulatuslikult natsionaalsotsialismi ja fašismi ideoloogilisi juuri ja nende seost rahvusvahelise vabamüürlusega. Allikaina on ta peamiselt kasutanud massoonide endi väljaandeid ja erapooletute ajaloolaste uuringuid.    Raamatu  tagakaanel võib lugeda järgmist: "Me elame maailmas, mis võib tunduda hirmutav ja kaootiline. Poliitikud ja massimeediumid väidavad, et sündmused arenevad täiesti seosetult. Jutte eri nähtusi ühendavast laastava toimega varjatud seosest naeruvääristatakse, taandades need vandenõuteooriateks, mis ei sobi ametlikku, ilustatud maailmapilti. Selles näilises kaoses selguse saamiseks läheb tarvis võtit.    Jüri Lina uus raamat on säherdune võti, mis avab ukse mineviku ja oleviku sündmusi suunanud  varjatud võimustruktuuride mõistmiseks. Selle poliitilise korra rajanud jõud on tegutsenud läiklevate fassaadide taga. Templiordu, illuminaatide ja vabamüürlaste ulatuslik pettus on jätnud jälje meie kõigi ellu.    Jüri Lina on kogunud allikmaterjali ja raskesti kätte saadavaid dokumente, et salaseltside kohta koostada kuriteoregister. Ta paljastab seoseid varjatud liikumiste vahel ja näitab, kuidas need on mõjustanud ajalugu sääraste marionettide abil, nagu Napoleon, Lenin, Trotski, Hitler, Mao  Zedong, Roosevelt ja Truman - kõik olid kõrgvabamüürlased. "    Washingtoni ajalooajakiri "The Barnes Review" on viimasel ajal pidevalt avaldanud Jüri Lina kirjutisi, viimati eriti pika artikli novembri/detsembrinumbris pealkirja all "The Bloody Intrigues of the Grand Orient Lodge", mis algab järgmiste ridadega:    "Meie praegused teadmised on pealiskaudsed ja puudulikud, pakutavad andmed on eksitavad, toetudes vabamüürlaste müütidele ja pettusele. Kõige ohtlikum müüt väidab, et mingit suurkapitali ja vabamüürluse vandenõu pole olemas. Olevat vaid "paremäärmuslaste" teooriad mõeldamatust konspiratsioonist. Seda vabamüürluse seisukohta levitavad kommunistid, sotsialistid ja kodanlikud liberaalid. Meie võimurid kannavad hoolt, et diskrediteeritaks neid, kes olulisi vandenõufakte tõsiselt võtavad."    Ajakiri teatab autori kohta: "Jüri Lina is an internationally renowned writer. His chief speciality is political economy, with a specific concentration on the connection between finance and political regimes. He is the author of "Under the Sign of the Scorpion", which has attained almost cult status among his staunch supporters."